PMIndiaData/PMIndiaSum huggingface dataset:
ర‌థ‌యాత్ర సంద‌ర్భంగా శుభాకాంక్ష‌లు తెలిపిన ప్ర‌ధాన‌మంత్రి శ్రీ‌న‌రేంద్ర‌మోదీ

ర‌థ‌యాత్ర సంద‌ర్భంగా ప్ర‌ధాన‌మంత్రి శ్రీ‌న‌రేంద్ర మోదీ ప్ర‌జ‌ల‌కు శుభాకాంక్ష‌లు తెలిపారు. ఇటీవ‌ల మ‌న్ కీ బాత్ నుంచి , భార‌తీయ సంస్కృతిలో ర‌థ‌యాత్ర ప్రాధాన్య‌త‌పై త‌న అభిప్రాయాలుగల‌ ఒక వీడియోను ఆయ‌న ప్ర‌జ‌ల‌కు షేర్ చేశారు. ప్ర‌ధాన‌మంత్రి శ్రీ‌న‌రేంద్ర‌మోదీ ట్విట్ట‌ర్‌ద్వారా ఒక‌సందేశ‌మిస్తూ… "ర‌థ‌యాత్ర ప్ర‌త్యేక దినోత్స‌వం సంద‌ర్భంగా శుభాకాంక్ష‌లు. పూరీ జ‌గ‌న్నాథుడి నిరంత‌ర ఆశీస్సుల‌కోసం మ‌నం వారిని ప్రార్థిస్తాం. మ‌నంద‌రికీ మంచి ఆరోగ్యం , సంతోషం క‌లిగేలా పూరీ జ‌గ‌న్నాథుడు మ‌న‌పై ఆశీస్సులు కురిపించుగాక‌ భార‌తీయ సంస్కృతిలో ర‌థ‌యాత్ర ప్రాధాన్య‌త గురించి ఇటీవ‌లి మ‌న్ కీ బాత్ సంద‌ర్భంగా నా నేను మాట్లాడిన మాట‌ల‌ను మీతో పంచుకుంటున్నాను.#MannKiBaat." అని పేర్కొన్నారు.
ఇండియా, కిర్గిస్తాన్ మ‌ధ్య‌న కుదిరిన ద్వైపాక్షిక పెట్టుబ‌డి ఒప్పందానికి  కేంద్ర కేబినెట్ ఆమోదం

ఇండియా, కిర్గిస్తాన్ దేశాలు చేసుకున్న ద్వైపాక్షిక పెట్టుబ‌డుల ఒప్పందానికి కేంద్ర కేబినెట్ ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఆధ్వ‌ర్యంలో స‌మావేశ‌మైన కేంద్ర కేబినెట్ ఈ నిర్ణ‌యం తీసుకుంది. ఈ ద్వైపాక్షిక ఒప్పందం కార‌ణ‌గా ఇరు దేశాల మ‌ధ్య‌న పెట్టుబ‌డుల ప్ర‌వాహం పెరుగుతుంది. అంతే కాదు ఇరు దేశాల్లో పెట్టుబ‌డులు పెట్టే పెట్టుబ‌డిదారులకు ఈ ఒప్పందం కార‌ణంగా త‌గిన భ‌ద్ర‌త ల‌భిస్తుంది.
మహాశివరాత్రి మరియు హెరథ్ ల సందర్బం లో దేశ ప్రజల కు శుభాకాంక్షలు తెలిపిన ప్రధాన మంత్రి

మహాశివరాత్రి మరియు హెరథ్ పండుగ ల సందర్బం లో దేశ ప్రజల కు ప్రధాన మంత్రి శ్రీ నరేంద్ర మోదీ శుభాకాంక్ష లు తెలిపారు. శాంతి మరియు సమృద్ధి సర్వత్రా వర్ధిల్లాలని ఆయన అభిలషించారు. అలాగే, ప్రతి ఒక్కరి కి సంతోషాన్ని మరియు పుష్కల ఆరోగ్యాన్ని ఇవ్వవలసిందంటూ ఆ ఈశ్వరుడి ని ప్రార్థిస్తున్నట్లు ఒక సందేశం లో ప్రధాన మంత్రి పేర్కొన్నారు.
కేర‌ళ రాష్ట్రం లో వ‌ర‌ద ప‌రిస్థితి పై ఆ రాష్ట్ర ముఖ్య‌మంత్రి తో మాట్లాడిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ కేరళ లో వ‌ర‌ద ప‌రిస్థితి పై ఆ రాష్ట్ర ముఖ్యమంత్రి శ్రీ పినరాయీ విజయన్ తో మాట్లాడారు. “కేరళ ముఖ్యమంత్రి శ్రీ పినరాయీ విజయన్ తో ఈ రోజు ఉద‌యం మ‌రో మారు మాట్లాడాను. మేము రాష్ట్రం లో వ‌ర‌ద ప‌రిస్థితి ని గురించి చ‌ర్చించాము. రాష్ట్ర వ్యాప్తంగా ర‌క్ష‌ణ మ‌రియు స‌హాయ‌క కార్య‌క్ర‌మాల‌ను మ‌రింత వేగ‌వంతం చేయాలంటూ ర‌క్ష‌ణ మంత్రిత్వ శాఖ కు సూచించాను. కేర‌ళ లో ప్ర‌జ‌ల భ‌ద్ర‌త, ఇంకా అభ్యున్న‌తికై ఆ ఈశ్వ‌రుడి ని నేను ప్రార్థిస్తున్నాను” అని ప్ర‌ధాన మంత్రి పేర్కొన్నారు.
మాజీ సైనికుల కంట్రిబ్యూట‌రీ హెల్త్‌ ప‌థ‌కం (ఇసిహెచ్ఎస్‌) కింద, రెండో ప్ర‌పంచ యుద్ధ వీరులు, షార్ట్ స‌ర్వీస్ క‌మిష‌న్డ్ ఆఫీస‌ర్లు (ఎస్‌.ఎస్‌.సి.ఒ.ఎస్‌), ముంద‌స్తు రిటైర్మెంట్ తీసుకున్న వారికి  వైద్య స‌దుపాయాల‌ను ఆమోదించిన కేంద్ర కేబినెట్‌.

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్ ఈరోజు, మాజీ సైనికుల కంట్రిబ్యూట‌రీ హెల్త్‌ ప‌థ‌కం (ఇసిహెచ్ఎస్‌) కింద, రెండో ప్ర‌పంచ యుద్ధ వీరులు, షార్ట్ స‌ర్వీస్ క‌మిష‌న్డ్ ఆఫీస‌ర్లు (ఎస్‌.ఎస్‌.సి.ఒ.ఎస్‌), ముంద‌స్తు రిటైర్మెంట్ తీసుకున్న వారికి వైద్య స‌దుపాయాల‌ను ఆమోదించింది. దీని ఫ‌లితంగా, ఇప్ప‌టివ‌ర‌కు ఇసిహెచ్ఎస్ ప‌థ‌కం కింద ప్ర‌యోజ‌నాలు పొంద‌లేక పోయిన 43,000 మందికి ప్ర‌యోజ‌నం క‌లుగుతుంది. దీని కింద కొన్ని ష‌ర‌తులుకు లోబ‌డి దేశ వ్యాప్తంగా గ‌ల ప్ర‌భుత్వ ఆస్ప‌త్రులు, 2500 న‌మోదిత ప్రైవేటు ఆస్ప‌త్రులు, 425 ఇసిహెచ్ఎస్ పాలిక్లినిక్‌ల‌లో న‌గ‌దు ర‌హిత వైద్య సేవ‌లు పొంద‌డానికి వీలు క‌లుగుతుంది. ప్ర‌త్యేక చ‌ర్య‌గా , యుద్ధ‌వీరుల భార్య‌ల విష‌యంలో ఇసిహెచ్ఎస్‌లో చేర‌డానికి ఒక సారి చెల్లింపు నుంచి మిన‌హాయింపు ఇవ్వ‌నున్నారు. 2003 ఏప్రిల్‌లో ఎన్‌.డి.ఎ ప్ర‌భుత్వం ప్రారంభించిన ఈ ప‌థ‌కం కింద 54 ల‌క్ష‌ల మంది పెన్ష‌న‌ర్లు, వారి పై ఆధార‌ప‌డిన వారు మ‌రి కొంద‌రు ఇత‌ర కేట‌గిరీల‌లోని వారికి ఇసిహెచ్ఎస్ నాణ్య‌మైన వైద్య‌స‌దుపాయాన్ని అందిస్తున్న‌ది. మాజీ సైనికోద్యోగుల సంక్షేమానికి చ‌ర్య‌లు: దేశం కోసం అస‌మాన త్యాగాలు చేసిన‌ మన వీర మాజీ సైనికోద్యోగుల సంక్షేమానికి అధికారం చేప‌ట్టిన తొలినాటి నుంచి ప్ర‌భుత్వం తీసుకుంటూ వ‌స్తున్న‌చ‌ర్య‌ల‌లోకేంద్ర ప్ర‌భుత్వం ఈరోజు తీసుకున్న చ‌ర్య మ‌రో చ‌రిత్రాత్మ‌క నిర్ణ‌యం గా చెప్పుకోవ‌చ్చు. నాలుగు ద‌శాబ్దాలుగా పెండింగ్‌లో ఉన్న మాజీ సైనికోద్యోగుల ఒక ర్యాంకు, ఒకే పెన్ష‌న్ డిమాండ్‌ను అమ‌లు చేయ‌డం ద్వారా, ఈ ప‌థ‌కం కింద 20 ల‌క్ష‌ల మంది మాజీ సైనికోద్యోగులు 35 వేల కోట్ల రూపాయ‌ల‌కు పైబ‌డి అందుకుంటున్నారు. మాజీ సైనికోద్యోగుల‌కు ప్ర‌భుత్వం అమ‌లు చేస్తున్న ఇత‌ర సంక్షేమ కార్య‌క్ర‌మాల‌లో 40 శాతం పెన్ష‌న్ పెంపు, ముంద‌స్తుగా రిటైర్ అయిన వారికి డిజ‌బిలిటి పెన్ష‌న్‌, వాస్త‌వాధీన రేఖ (ఎల్‌.ఎ.సి), అధీన‌రేఖ ( ఎల్‌.ఒ.సి), ఇత‌ర అంత‌ర్జాతీయ స‌రిహ‌ద్దు ప్రాంతాల‌లో యుద్ధ‌క్షేత్ర మ‌ర‌ణ ప్ర‌యోజ‌నాల వ‌ర్తింపు, సైనికుల అస‌మాన త్యాగాల‌కు కొత్త‌గా ఏర్పాటు చేసిన ఆర్మీ బాటిల్ కాజువాలిటీ వెల్ఫేర్ ఫండ్ ద్వారా ఆర్థిక స‌హాయం అంద‌జేయ‌డం, ఎక్స్ గ్రేషియా అడ్‌హాక్ అల‌ అల‌వెన్సు పెంపు, మాజీ సెయిల‌ర్ల‌కు స్పెష‌ల్ పెన్ష‌న్‌, ఇప్ప‌టివ‌ర‌కు, 30 వేల మంది ప‌ద‌వీ విర‌మ‌ణ చేస్తున్న‌సైనికుల‌కు 36 ఉద్యోగాల‌లో నైపుణ్యాభివృద్ధి శిక్ష‌ణ అందించ‌డం వంటివి ఉన్నాయి.
శహీద్ భగత్ సింహ్ జయంతి సందర్భం గా ఆయన కు ప్రణామాలుఅర్పించిన ప్రధాన మంత్రి

శహీద్ భగత్ సింహ్ జయంతి నాడు ఆయన కు ప్రధాన మంత్రి శ్రీ నరేంద్ర మోదీ ప్రణామాలు అర్పించారు. శహీద్ భగత్ సింహ్ గురించిన ఆలోచనల ను వీడియో రూపం లో శ్రీ నరేంద్ర మోదీ పంచుకున్నారు. ప్రధాన మంత్రి ఒక ట్వీట్ లో – ‘‘శహీద్ భగత్ సింహ్ గారి జయంతి నాడు ఆయన కు ప్రణామాలు అర్పిస్తున్నాను. ఆయన ధైర్యం మనకు ప్రేరణ ను అందిస్తుంది. మన దేశం పట్ల ఆయన కు ఉన్న దార్శనికత ను సాకారం చేసేందుకు మన నిబద్ధత ను పునరుద్ఘాటిస్తున్నాను’’ అని పేర్కొన్నారు.
ప్ర‌ధాన‌మంత్రి శ్రీ న‌రేంద్ర మోదీకి, యూరోపియ‌న్ కౌన్సిల్ అధ్య‌క్షుడు చార్లెస్ మైఖేల్ మ‌ధ్య ఫోన్ సంభాష‌ణ‌

ప్ర‌ధాన‌మంత్రి శ్రీ‌న‌రేంద్ర‌మోదీ ఈరోజు యూరోపియ‌న్ కౌన్సిల్ అధ్య‌క్షుడు హిజ్ ఎక్సలెన్సీ మైఖేల్ చార్లెస్ పోన్ అందుకున్నారు. ఇరువురు నాయ‌కులు ఇండియా, యూరోపియ‌న్ యూనియ‌న్‌లో కోవిడ్‌-19 ప‌రిస్థితి, స్పంద‌న‌ల‌ను గురించి చ‌ర్చించారు. కోవిడ్ మ‌హ‌మ్మారి నేప‌థ్యంలో అత్యావ‌శ్య‌క ఫార్మాసూటిక‌ల్ ఉత్ప‌త్తుల స‌ర‌ఫ‌రా తోస‌హా ప‌ర‌స్ప‌ర స‌హ‌కారం అందించుకోవ‌డం ప‌ట్ల వారు అభినంద‌నలు తెలిపారు. ఆరోగ్యం ఆర్థిక రంగంపై కోవిడ్ -19 ప్ర‌భావాన్ని సమర్థవంతంగా ఎదుర్కోవ‌డానిఇక‌ ప్రాంతీయ , ప్రపంచ స్థాయి సమన్వయం ప్రాముఖ్యతను వారు గుర్తించారు. భారత్-ఇయు వ్యూహాత్మక భాగస్వామ్యాన్ని బలోపేతం చేయడానికి తమ నిబద్ధతనుఇరువురు నాయకులు పునరుద్ఘాటించారు. తదుపరి భారత-ఇయు శి్‌ఖ‌రాగ్ర‌ సమావేశానికి తమ ఎజెండాను సిద్ధం చేయడానికి తమ అధికారులు కలిసి పనిచేస్తారని వారు అంగీకరించారు. కోవిడ్ సంక్షోభం స‌మ‌యంలోనూ, అలాగే కోవిడ్ అనంతర స‌మ‌యంలోనూ ఇందుకు సంబంధించిన విష‌యాల‌పై సన్నిహిత సంబంధాలు కొన‌సాగించ‌డానికి ఇరువురు నాయకులు అంగీకరించారు.
ఉద‌య్‌పుర్ లో అనేక ప్ర‌ధాన ర‌హ‌దారి ప‌థ‌కాల‌కు శంకుస్థాపన చేయ‌డంతో పాటు కొన్నింటిని ప్రారంభించిన ప్ర‌ధాన మంత్రి; ప‌్ర‌తాప్ గౌర‌వ్ కేంద్ర సంద‌ర్శ‌న‌

ప్ర‌ధాన మంత్రి శ్రీ న‌రేంద్ర మోదీ రాజ‌స్థాన్ లోని ఉద‌య్‌పుర్ లో అనేక ప్ర‌ధాన ర‌హ‌దారి ప‌థ‌కాల‌కు ఈ రోజు శంకుస్థాపన చేశారు; కొన్నింటిని ఆయ‌న ప్రారంభించారు కూడా. ఈ సంద‌ర్భంగా ప్ర‌ధాన మంత్రి మాట్లాడుతూ, మేవాడ్ ‘‘వీర భూమి’’ని సంద‌ర్శించినందుకు తాను సంతోషిస్తున్నట్లు చెప్పారు. ప్ర‌కృతి వైప‌రీత్యాల వ‌ల్ల బాధితులైన ప్ర‌జ‌ల‌కు ఈ క‌ష్ట‌ కాలంలో కేంద్ర ప్ర‌భుత్వం వెన్నంటి నిలుస్తుందంటూ హామీనిచ్చారు. ప్ర‌జ‌లు స‌వాళ్ళ‌ను అధిగ‌మించి, మ‌రింత స‌మ‌ధికోత్సాహంతో ముందుకు సాగగలర‌న్న విశ్వాసాన్ని ఆయ‌న వ్య‌క్తం చేశారు. ఈ రోజు ఒకే కార్య‌క్ర‌మంలో 15,000 కోట్ల రూపాయ‌ల‌కు పైగా విలువైన ప‌థ‌కాల‌కు అయితే ప్రారంభోత్స‌వ‌మో, లేదా శ్రీ‌కారం చుట్ట‌డ‌మో (శంకుస్థాప‌న) జ‌రిగిన‌ట్లు ప్ర‌ధాన మంత్రి తెలిపారు. దేశ పురోగ‌తికి అవ‌స్థాప‌న ప‌థ‌కాలు కీల‌క‌మ‌ని ప్ర‌ధాన మంత్రి అన్నారు. అవ‌స్థాప‌న ప‌థ‌కాల‌లో, ప్ర‌త్యేకించి అనుసంధాన ప‌థ‌కాల‌లో జాప్యాన్ని భార‌త‌దేశం ఇక ఎంతో కాలం భ‌రించ‌లేద‌ని ఆయ‌న అన్నారు. ర‌హ‌దారుల వంటి ప‌థ‌కాలు ప్ర‌జల జీవితాల‌లో స‌రికొత్త శ‌క్తిని నింపుతాయ‌ని ఆయ‌న చెప్పారు. పూర్వ ప్ర‌ధాని శ్రీ అట‌ల్ బిహారీ వాజ్‌పేయి ఆరంభించిన స్వ‌ర్ణ చ‌తుర్భుజి ప‌థ‌కాన్ని ప్ర‌ధాన మంత్రి గుర్త‌ుకు తెచ్చారు. ఈ ప‌థ‌కం రైతుల‌ను మార్కెట్ల‌కు జ‌త‌ప‌ర‌చ‌డం ద్వారా వారికి ప్ర‌యోజ‌నాన్ని చేకూర్చింద‌ని ఆయన అన్నారు. మెరుగైన అవ‌స్థాప‌న అండదండలు ఉపాధి అవకాశఆలను తోడు తీసుకువస్తాయంటూ దీని ద్వారా పర్యాటక రంగ పరంగా రాజ‌స్థాన్ ఎంత‌గానో లాభప‌డ‌గ‌లుగుతుంద‌ని ఆయ‌న వివరించారు. ప్ర‌ధాన మంత్రి ఉజ్జ్వ‌ల యోజ‌న ద్వారా గ్రామీణ కుటుంబాల‌కు ఎల్ పిజి క‌నెక్ష‌న్ లను అంద‌జేస్తుండటం ప్ర‌త్యేకించి మ‌హిళ‌ల‌కు ప్ర‌యోజ‌న‌కారి కాగ‌ల‌ద‌ని ప్ర‌ధాన మంత్రి చెప్పుకొచ్చారు. వ‌స్తువులు, సేవ‌ల ప‌న్ను (జిఎస్‌టి) అంత‌ర్ రాష్ట్ర స‌రిహ‌ద్దుల వ‌ద్ద దీర్ఘ కాలం పాటు వేచివుండటానికి స్వ‌స్తి ప‌ల‌కడం ద్వారా దేశ ఆర్థిక వ్య‌వ‌స్థ‌కు భారీ లాభాన్ని చేకూర్చింద‌ని ప్ర‌ధాన మంత్రి అన్నారు. ఆ త‌రువాత ప్ర‌ధాన మంత్రి, పూర్వ‌పు మేవాడ్ రాజ్యానికి చెందిన గొప్ప రాజైన మ‌హారాణా ప్ర‌తాప్ జీవితం, వీర‌త్వం మ‌రియు విజ‌యాల‌ను చాటి చెప్పే ప్ర‌తాప్ గౌర‌వ్ కేంద్రాన్ని సంద‌ర్శించారు.
రశ్యన్ఫెడరేశన్ అధ్యక్షుడు శ్రీ వ్లాదిమీర్ పుతిన్ తో  మాట్లాడిన ప్రధాన మంత్రి

రశ్యన్ ఫెడరేశన్ అధ్యక్షుడు శ్రీ వ్లాదిమీర్ పుతిన్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ లో మాట్లాడారు. యూక్రేన్ లో ఉత్పన్నమైన స్థితి ని గురించి నేత లు ఇద్దరు చర్చించారు. రష్యా, యూక్రేన్ బృందాల మధ్య సంప్రదింపులు ఏ దశ లో ఉన్నదీ అధ్యక్షుడు శ్రీ వ్లాదిమీర్ పుతిన్ ప్రధాన మంత్రి శ్రీ నరేంద్ర మోదీ కి వివరించారు. రష్యా కు మరియు యూక్రేన్ కు మధ్య సంప్రదింపుల ప్రక్రియ కొనసాగుతుండడాన్ని ప్రధాన మంత్రి శ్రీ నరేంద్ర మోదీ స్వాగతించారు. అవి వైరుధ్యం అంతాని కి దారి తీయగలవన్న ఆశ ను ఆయన వ్యక్తం చేశారు. అధ్యక్షుడు శ్రీ వ్లాదిమీర్ పుతిన్ కు మరియు యూక్రేన్ అధ్యక్షుడు శ్రీ‌ వలొడిమిర్ జెలెంస్కీ కి మధ్య నేరు సంభాషణ జరిగితే ప్రస్తుతం కొనసాగుతున్న శాంతి ప్రయాసల కు గొప్ప సహకారం లభించగలదు అని ప్రధాన మంత్రి శ్రీ నరేంద్ర మోదీ సూచించారు. సుమీలో ఇంకా మిగిలిపోయిన భారతదేశ విద్యార్థుల సురక్షత, భద్రత ల విషయమై ప్రధాన మంత్రి శ్రీ నరేంద్ర మోదీ తీవ్ర ఆందోళన ను వెలిబుచ్చారు. భారతదేశ విద్యార్థుల తో పాటు పౌరుల ను ఖాళీ చేయించడాని కి నెలకొల్పుతున్న మానవీయ నడవాల కు సంబంధించి ప్రస్తుతం చేపడుతున్నటువంటి చర్యల ను గురించి అధ్యక్షుడు శ్రీ పుతిన్ ప్రధాన మంత్రి దృష్టి కి తీసుకు వచ్చారు.
2021 ఫిబ్ర‌వ‌రి 23న ఐఐటి ఖ‌ర‌గ్‌పూర్ వ‌ద్ద డాక్ట‌ర్ శ్యామ‌ప్ర‌సాద్ ముఖర్జీ ఇన్‌స్టిట్యూట్ ఆఫ్ మెడిక‌ల్ సైన్సెస్ , రిసెర్చి ని ప్రారంభించ‌నున్న ప్ర‌ధాన‌మంత్రి శ్రీ న‌రేంద్ర‌మోదీ ఐఐటి ఖ‌ర‌గ్‌పూర్ 66 వ స్నాత‌కోత్స‌వంలో ప్ర‌సంగించ‌నున్న ప్ర‌ధాన‌మంత్రి

ప్ర‌ధాన‌మంత్రి శ్రీ న‌రేంద్ర మోదీ , 2021 ఫిబ్ర‌వ‌రి 23న ఐఐటి ఖ‌ర‌గ్‌పూర్ వ‌ద్ద డాక్ట‌ర్ శ్యామ‌ప్ర‌సాద్ ముఖర్జీ ఇన్‌స్టిట్యూట్ ఆఫ్ మెడిక‌ల్ సైన్సెస్ , రిసెర్చి ని ప్రారంభించ‌నున్నారు. అలాగే మ‌ధ్యాహ్నం 12.30 గంట‌ల‌కు వీడియో కాన్ఫ‌రెన్సింగ్ ద్వారా ఐఐటి ఖ‌ర‌గ్‌పూర్ 66 వ స్నాత‌కోత్స‌వంలో ప్ర‌ధాని ప్ర‌సంగించ‌నున్నారు. ప‌శ్చిమ‌బెంగాల్ గ‌వ‌ర్న‌ర్‌, కేంద్ర విద్యాశాఖ‌మంత్రి కేంద్ర విద్యా శాఖ స‌హాయ‌మంత్రి ఈ కార్య‌క్ర‌మంలో పాల్గొన‌నున్నారు. డాక్ట‌ర్ శ్యామ ప్ర‌సాద్ ముఖ‌ర్జీ ఇన్‌స్టిట్యూట్ ఆఫ్ మెడిక‌ల్ సైన్సెస్, రిసెర్చి : విద్యా మంత్రిత్వ‌శాఖ మ‌ద్ద‌తుతో ఇండియ‌న్ ఇన్‌స్టిట్యూట్ ఆఫ్ టెక్నాల‌జీ , ఖ‌ర‌గ్‌పూర్ సూప‌ర్ స్పెషాలిటి ఆస్ప‌త్రిని నెల‌కొల్పింది. శాస్త్ర , సాంకేతిక రంగాల‌లో పెట్టుబ‌డి పెట్ట‌డం, దేశ ప‌రిశోధ‌న ప్ర‌తిభ‌ ద్వారా భార‌త‌దేశ భ‌విష్య‌త్తు రూపుదిద్దుకుంటుంద‌న్న‌ ప్ర‌ధాన‌మంత్రి శ్రీ న‌రేంద్ర మోదీ దార్శ‌నిక‌త ప్రేర‌ణ‌తో ఈ ఇన్‌స్టిట్యూట్ ను నెల‌కొల్పుతున్నారు. సాంకేతిక‌త‌, హెల్త్‌కేర్‌లమేలు క‌ల‌యిక‌గా ఈ ఆస్ప‌త్రి ఉండ‌నుంది. ఆరోగ్య రంగ సాంకేతిక ఉత్ప‌త్తుల‌ను అభివృద్ధి చేయ‌డంలో ఐఐటి ఖ‌ర‌గ్‌పూర్‌కు ఉన్న వార‌స‌త్వాన్ని పుణికిపుచ్చుకుంటూ ఈ ఆస్ప‌త్రి బ‌యోమెడిక‌ల్‌, క్లినిక‌ల్‌, ట్రాన్స్‌లేష‌న‌ల్ రిసెర్చ్‌, రిమోట్ డ‌యాగ్న‌స్టిక్స్ , టెలిమెడిసిన్‌, టెలి రేడియాల‌జీల‌పై దృష్టిపెట్ట‌డంతోపాటు,డ్ర‌గ్ డిజైన్‌, డెలివ‌రీ వ్య‌వ‌స్థ‌ల‌పై కూడా ఇది ప్ర‌త్యేక దృష్టిపెట్ట‌నుంది. 2021-22 సంవ‌త్స‌రం నుంచి ఈ ఇన్‌స్టిట్యూట్‌లో పోస్ట్‌గ్రాడ్యుయేట్‌, డాక్టొర‌ల్ ప్రోగ్రాంతో పాటు ఎం.బి.బి.ఎస్ ప్రోగ్రాం ప్రారంభం కానుంది.
17.7.2017 నాడు పార్లమెంట్ వర్షాకాల సమావేశాలు ప్రారంభం కావడాని కన్నా ముందు ప్రధాన మంత్రి వెలువరించిన ప్రకటన పాఠం

నేటి నుండి పార్లమెంట్ వర్షాకాల సమావేశాలు మొదలవుతున్నాయి. వేసవి కాలం ముగిసిన తరువాత, తొలకరి జల్లులు నేలకు సరి కొత్త పరిమళాన్ని అద్దుతాయి. అలాగే, జిఎస్ టి విజయవంతంగా అమలైన అనంతరం వస్తున్న ఈ వర్షాకాల సమావేశాలు కూడా ఒక కొత్త ఉత్సాహాన్ని తీసుకువస్తాయి. దేశ హితాన్ని దృష్టిలో పెట్టుకొని ప్రభుత్వమూ, రాజకీయ పక్షాలూ నిర్ణయాలు తీసుకొన్నప్పుడల్లా అది విశాల ప్రజానీకానికి మేలు చేయడం పట్ల వారికి ఉన్న నిబద్ధతను చాటుతుంది. జిఎస్ టి అమలు తో ఈ విషయం జయప్రదంగా నిరూపణ అయింది. అందరం కలసికట్టుగా ఎదగాలనే జిఎస్ టి చెబుతోంది. జిఎస్ టి స్ఫూర్తే ఈ సమావేశాల నిండా వ్యాపిస్తుందని నేను ఆశిస్తున్నాను. అనేక అంశాలపరంగా చూస్తే వర్షాకాల సమావేశాలు ఈ ముఖ్యమైన సమావేశాలుగా ఉండబోతున్నాయి. స్వాతంత్ర్యం సిద్ధించిన తరువాత 2017 ఆగస్టు 15వ తేదీ నాడు మన దేశం ఏడు దశాబ్దాలను పూర్తి చేసుకోనుంది. 2017 ఆగస్టు 9వ తేదీన క్విట్ ఇండియా ఉద్యమం 75వ సంవత్సరంలోకి అడుగు పెడుతోంది. ఈ సమావేశాల సందర్బంగా, దేశం నూతన రాష్ట్రపతిని మరియు ఉప రాష్ట్రపతిని ఎన్నుకొనే అవకాశాన్ని దక్కించుకొంటోంది. ఒక రకంగా, ఈ కాలం దేశానికి అనేక ముఖ్య సంఘటనలతో నిండివున్నదనాలి. కాబట్టి, ఈ సంవత్సరపు వర్షాకాల సమావేశాలపై ప్రజల దృష్టి కేంద్రీకృత‌ం కావడం సహజమే. పార్లమెంట్ వర్షాకాల సమావేశాలు పురోగమించే క్రమంలో, తమ కఠిన ప్రయాసతో దేశానికి ఆహార భద్రతను అందిస్తున్న మన వ్యవసాయదారులకు మనం ప్రణమిల్లుదాము. దేశ విశాల హితాన్ని కోరి ప్రధానమైన నిర్ణయాలను తీసుకొనేటప్పుడు అత్యధిక స్థాయి నాణ్యతతో కూడినటువంటి సంభాషణలు, విలువైన సంభాషణలు జరిపేటందుకుగాను అన్ని రాజకీయ పక్షాలకు, ఎంపీలకు వర్షాకాల సమావేశాలు ఒక అవకాశాన్ని అందజేస్తాయని నాకు గట్టి నమ్మకముంది. మీకు అనేకానేక ధన్యవాదాలు.
‘కృషి ఉన్నతి మేళా’లో ప్రధాన మంత్రి – 2022 కల్లా రైతుల ఆదాయాన్ని రెట్టింపు చేసేందుకు సంకల్పించుకొందాం

భారతీయ వ్యవసాయ రంగానికి పునరుత్తేజం సంతరించేందుకు తన ఆలోచనలను రైతులతో పంచుకున్న ప్రధాన మంత్రి 2022 సంవత్సరంకల్లా రైతుల ఆదాయాన్ని రెట్టింపు చేయడానికి కంకణం కట్టుకొందామంటూ ప్రధాన మంత్రి శ్రీ నరేంద్ర మోదీ కేంద్ర ప్రభుత్వం సహా రైతులు, రాష్ట్ర ప్రభుత్వాలు, ఇంకా సంబంధిత ఇతర వర్గాలన్నింటికి ఈ రోజు పిలుపునిచ్చారు. భారతీయ వ్యవసాయ రంగంపై తనకు ఉన్న ఆలోచనలను ఆయన ఈ రోజు ఇక్కడ జరిగిన ‘కృషి ఉన్నతి మేళా’ లో రైతులతో పంచుకున్నారు. ఈ కార్యసాధన సవాళ్లతో కూడుకొన్నదే కావచ్చు కానీ, ఈ లక్ష్యాన్నిచేరుకోవడం ఎంతో ముఖ్యమని చెప్పడంలో ఎటువంటి సందేహం అవసరం లేదన్నారు. భారతదేశ భవిష్యత్తును తిరగరాయగల శక్తి కలిగిన ఒక వేదికగా ‘కృషి ఉన్నతి మేళా’ కార్యక్రమం నిలువగలదని ప్రధాన మంత్రి అభివర్ణించారు. వ్యవసాయ రంగ పురోగతిలోనే, భారతీయ వ్యవసాయదారుల, గ్రామాల సంపద స‌మృద్ధం కావ‌డంలోనే భారతదేశ భవిష్యత్తు ఇమిడి ఉన్నదని ఆయన చెప్పారు. ఈ సందర్భంగా ఇటీవల ప్రవేశపెట్టిన కేంద్ర సాధారణ బడ్జెటును గురించి ప్రస్తవిస్తూ, ఈ రంగాలపై బడ్జెటు గణనీయ ప్రభావాన్ని ప్రసరించగలదని తెలిపారు. భారత వ్యవసాయ రంగంలో తదుపరి విప్లవాన్ని సాంకేతిక విజ్ఞానం, ఆధునికీకరణలపైనే నిర్మించవలసి ఉందంటూ, దీనిని సాధించే సత్తా భారతదేశ తూర్పు ప్రాంతానికి ఉందని శ్రీ నరేంద్ర మోదీ అన్నారు. ఈ లక్ష్యాన్ని చేరుకొనే దిశగా భారత ప్రభుత్వం కృషి చేస్తున్నట్లు వెల్లడించారు. రైతుల రాబడిని పెంచడంలో ఇన్ పుట్ వ్యయాలను తగ్గించుకోవడం అనేది మొట్టమొదటి అంశం ఎలా అయిందీ ప్రధాన మంత్రి వివరించారు. ‘సాయిల్ హెల్త్ కార్డు’ పథకం, ”ప్రధాన మంత్రి కృషి సించాయి యోజన”లు ఇన్ పుట్ వ్యయాలను తగ్గించడంలో ముఖ్యమైన మెట్లు అని ఆయన తెలిపారు. వివిధ పద్ధతుల్లో వ్యవసాయ కార్యకలాపాలను వివిధీకరించుకోవడం ద్వారా వ్యవసాయ ఆదాయాన్ని పెంచుకోవాలని ప్రధాన మంత్రి కోరారు. పంటల పెంపకంతో పాటే పొలాల గట్ల వెంబడి కలప మొక్కలను వేసే ప్రత్యామ్నాయాన్ని రైతులు ఎంచుకోవాలని సూచించారు. పశు పాలన పనులపైన కూడా దృష్టి సారించ‌వ‌చ్చ‌ని అభిప్రాయపడ్డారు. సాగుబడిలో వివిధీకరణ అనేది వ్యవసాయంతో ముడిపడిన నష్టభయాలను తగ్గిస్తుందని ఆయన చెప్పారు. ‘ప్రధాన మంత్రి ఫసల్ బీమా యోజన’ తాలూకు ప్రయోజనాలను గురించి వివరించిన శ్రీ నరేంద్ర మోదీ, విస్తృత‌ స్థాయి సంప్రదింపుల అనంతరం ఈ పథకం రూపుదిద్దుకొందన్నారు. కనీస ప్రీమియం- గరిష్ఠ భద్రత ఈ పథకం విశిష్టతలు అని ఆయన వెల్లడించారు. అంత క్రితం, ప్రదర్శన స్థలంలో ఏర్పాటు చేసిన మంటపాలను ప్రధాన మంత్రి తిలకించారు. ఈ సందర్భంగా వివిధ సంస్థలు, వ్యవసాయ పారిశ్రామికులు అవలంబిస్తున్న ఉత్తమ పద్ధతులను, సాంకేతిక మెలకువలను గురించి, ఇంకా ఆధునిక వ్యవసాయ పనిముట్లను, పాలను అధికంగా ఇచ్చే పశువులను గురించి అక్కడి వారు ప్రధాన మంత్రికి అవగాహన కలిగించారు. ప్రధాన మంత్రి 2014-15 సంవత్సర ‘కృషి కర్మణ్’ అవార్డులను రాష్ట్రాలకు, వ్యవసాయదారులకు ప్రదానం చేశారు. రైతుల కోసం ‘కిసాన్ సువిధ’ పేరుతో తీసుకువచ్చిన ఒక మొబైల్ అప్లికేషన్ ను ఆయన విడుదల చేశారు. ఈ యాప్‌ వ్యవసాయదారులకు వాతావరణ స్థితిగతులు, బజారు ధరలు, విత్తనాలు, ఎరువులు, పురుగుమందులు, వ్యవసాయానికి ఉపయోగపడే యంత్రాల వంటి అంశాలకు సంబంధించిన సమాచారాన్ని అందిస్తుంది.
పోర్చుగల్ ప్రధాని శ్రీ ఎంటోనియో కోస్టా కు మరియు ప్ర‌ధాన‌ మంత్రి శ్రీ న‌రేంద్ర‌ మోదీ కి మ‌ధ్య టెలిఫోన్ ద్వారా జరిగిన సంభాష‌ణ‌

పోర్చుగల్ ప్రధాని శ్రీ ఎంటోనియో కోస్టా తో ప్ర‌ధాన‌ మంత్రి శ్రీ న‌రేంద్ర‌మోదీ ఈ రోజు న టెలిఫోన్‌ లో మాట్లాడారు. పోర్చుగల్ అధ్యక్షుడు శ్రీ మార్సిలో రెబెలో డి సూజా ఫిబ్రవరి నెల లో భారతదేశం లో ఆధికారిక పర్యటన కు వచ్చిన సంగతి ని ప్ర‌ధాన‌ మంత్రి ఈ సందర్భం లో గుర్తు కు తెచ్చారు. ప్రపంచవ్యాప్త వ్యాధి ‘కోవిడ్-19’ యొక్క స్థితి ని గురించి, ఆర్థిక మరియు ఆరోగ్య రంగాల పై కోవిడ్-19 తాలూకు ప్రభావాన్ని నియంత్రించేందుకు ఉభయ దేశాలు తీసుకొంటున్న చర్యల ను గురించి ఇద్దరు నేత లు చర్చించారు. ఈ సంకటాన్ని కట్టుదిట్టమైన రీతి లో అదుపులో పెడుతున్నందుకు గాను ప్రధాని శ్రీ కోస్టా ను ప్ర‌ధాన‌ మంత్రి శ్రీ మోదీ ప్రశంసించారు. మార్పు తటస్థించినప్పుడు ప్రతిచర్యల కు దిగే కంటే పరివర్తన కు నాంది పలుకుతూ జాతీయ స్థాయి లో ముందస్తు గా చేపట్టినటువంటి చర్య లు వైరస్ యొక్క వ్యాప్తి ని అరికట్టడం లో సహాయకారి గా నిలచాయి అని నేత లు పేర్కొన్నారు. పరిస్థితుల ను సంబాళించడం లో ఒకరి కి మరొకరు శాయశక్తుల సహాయాన్ని అందించేందుకు వారు సంసిద్ధత ను వ్యక్తం చేశారు; కోవిడ్-19 ని ఎదిరించి పోరాడే లక్ష్య సాధన కు పరిశోధన పరం గా, ఇంకా నూతన ఆవిష్కరణ ల పరం గా సహకరించుకోవాలని కూడా వారు అంగీకారాన్ని వెలిబుచ్చారు. లాక్ డౌన్ కారణం గా పోర్చుగల్ నుండి స్వదేశాని కి తిరిగి రాలేకపోతున్న భారతదేశ ప్రయాణికుల కు వీజా ల చెల్లుబాటు గడువు ను పొడిగించినందుకు గాను ప్రధాని శ్రీ కోస్టా కు ప్ర‌ధాన‌ మంత్రి ధన్యవాదాలు పలికారు. భారతదేశం లో ఉంటున్న పోర్చుగల్ పౌరుల కు భారతదేశ అధికారుల ద్వారా తగిన సదుపాయాలను అందజేస్తున్నకు గాను ప్రధాని శ్రీ కోస్టా తన ప్రశంసల ను వ్యక్తం చేశారు. సంక్షోభం నేపథ్యం లో సంభవించే పరిణామాల పైన, అలాగే కోవిడ్ తదనంతరం చోటు చేసుకోగల పరిస్థితుల పైన ఒకరి ని మరొకరు సంప్రదిస్తూ, పరస్పరం సమాలోచన లు జరుపుకోవాలనే విషయం లో నేత లు సమ్మతి ని వ్యక్తం చేశారు.
బంగారం ప‌థ‌కాలు ప్రారంభించిన అనంత‌రం ప్ర‌ధాని వ్యాఖ్య‌లు

ప్ర‌ధాని న‌రేంద్ర‌మోదీ రేస్‌కోర్స్ రోడ్డు నంబ‌ర్ 7లో జ‌రిగిన ఒక కార్య‌క్ర‌మంలోమూడు బంగారం ప‌థ‌కాల‌ను ప్రారంభించారు. అవి గోల్డ్ మానిటైజేష‌న్ స్కీమ్‌, సావెరీన్ గోల్డ్ బాండ్ స్కీమ్‌, ఇండియా గోల్డ్ కాయిన్స్. మ‌న సంప‌ద‌కు విలువ జోడింపుగా ఆయ‌న ఈ ప‌థ‌కాల‌ను అభివ‌ర్ణించారు. 20 వేల ట‌న్నుల బంగారం ఉన్న భార‌త్‌ను ఒక పేద‌దేశంగా వ‌ర్గీక‌రించ‌డం త‌గ‌ద‌ని ప్ర‌ధాని అన్నారు. అయితే అందుబాటులో ఉన్న ఆ బంగారాన్ని ఉత్పాద‌కంగా మార్చాల్సిన అవ‌స‌రం ఉన్న‌ద‌ని, ఈ స్కీమ్‌లు మ‌న‌ని ఆ ల‌క్ష్యానికి చేరువ చేస్తాయ‌ని ఆయ‌న అన్నారు. భార‌త స‌మాజంలో బంగారం మ‌హిళ‌ల సాధికార‌త‌కు ప్ర‌తీక అని ఆయ‌న పేర్కొన్నారు. ఈ స్కీమ్‌లు ఆ సాధికార‌త‌ను మ‌రింత శ‌క్తివంతం చేయ‌నున్న‌ట్టు చెప్పారు. భార‌త్‌లో స్వ‌ర్ణ‌కారుల ప‌ట్ల‌ కుటుంబ వ్య‌వ‌స్థ‌లో ఎన‌లేని విశ్వాసం ఉంటుంద‌ని ప్ర‌ధాని అన్నారు. స్వ‌ర్ణ‌కారులు ఈ ప‌థ‌కాల‌ను అవ‌గాహ‌న చేసుకోగ‌లిగితే వారే ఈ స్కీమ్‌ల‌ను ముందుకు న‌డిపే ప్ర‌తినిధులుగా నిలుస్తార‌ని ఆయ‌న చెప్పారు. అశోక చ‌క్రంతో ఇండియా బంగారు నాణెల‌ను విడుద‌ల చేయ‌డం జాతి యావ‌త్తుకు గ‌ర్వ‌కార‌ణ‌మ‌ని ప్ర‌ధాని వ్యాఖ్యానించారు. భార‌త ప్ర‌జ‌లు ఇంక ఏ మాత్రం విదేశాల్లో ముద్రించిన బంగారు నాణాల‌పై ఆధార‌ప‌డాల్సిన అవ‌స‌రం లేద‌ని ఆయ‌న పేర్కొన్నారు. ఈ ప‌థ‌కాల వివ‌రాల‌తో కూడిన వెబ్‌సైట్‌ను ప్ర‌ధాని ఆవిష్క‌రించారు. తొలి ఆరుగురు ఇన్వెస్ట‌ర్ల‌కు ఇన్వెస్ట్‌మెంట్ స‌ర్టిఫికెట్లు అంద‌చేశారు. కేంద్ర ఆర్థిక మంత్రి అరుణ్ జైట్లీ, వాణిజ్య శాఖ స‌హాయ‌మంత్రి నిర్మ‌లా సీతారామ‌న్‌, ఆర్థిక శాఖ స‌హాయ‌మంత్రి జ‌యంత్ సిన్హా ఈ కార్య‌క్ర‌మంలో పాల్గొన్నారు.
చమురు నిల్వ మరియు నిర్వహణ లపై ఇండియన్ స్ట్రాటజిక్ పెట్రోలియమ్ రిజర్వ్ లిమిటెడ్ (ఐఎస్ పిఆర్ఎల్) కు, యుఎఇ కి చెందిన అబూ ధాబీ నేషనల్ ఆయిల్ కంపెనీ (ఎడిఎన్ఒసి)కి మధ్య అంతిమ ఒప్పందంపై సంతకాలకు ఆమోదం తెలిపిన మంత్రివర్గం

చమురు నిల్వ మరియు నిర్వహణ లపై ఇండియన్ స్ట్రాటజిక్ పెట్రోలియమ్ రిజర్వ్ లిమిటెడ్ (ఐఎస్ పిఆర్ఎల్) కు, యుఎఇ కి చెందిన అబూ ధాబీ నేషనల్ ఆయిల్ కంపెనీ (ఎడిఎన్ఒసి)కి మధ్య అంతిమ ఒప్పందం పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది. ఈ ఒప్పందం ప్రకారం, 0.81 ఎమ్ఎమ్ టి లేదా 5860000 మిలియన్ పీపాల ముడి చమురును కర్ణాటకలోని మంగళూరు లో ఉన్న ఐఎస్ పిఆర్ ఎల్ నిల్వ సముదాయానికి ఎడి ఎన్ఒసి అందజేస్తుంది. నిల్వ చేసిన ముడి చమురులో ప్రధాన భాగం పూర్తిగా వ్యూహాత్మక అవసరాల కోసం వినియోగిస్తారు; కాగా, కొంత భాగం చమురును ఎడిఎన్ఒసి వాణిజ్య ప్రయోజనానికిగాను ఉపయోగించడం జరుగుతుంది. ఈ ఒప్పందంపై సంతకాలు జరగడం భారతదేశ శక్తి భద్రతను ఇనుమడింపచేసేదే. భారతదేశం, యుఎఇ లు వ్యూహాత్మక భాగస్వాములుగా ఉన్నాయి. ఎడిఎన్ఒసి పెట్టుబడి యుఎఇ యొక్క హై లెవెల్ టాస్క్ ఫోర్స్ ఆన్ ఇన్ వెస్ట్ మెంట్ (హెచ్ ఎల్ టిఎఫ్ఐ) నుండి దక్కే ప్రధాన పెట్టుబడులలో ఒకటి మాత్రమే కాక, భారతదేశ శక్తి రంగంలో యుఎఇ తరఫు నుండి ఒకటో పెట్టుబడి కూడా.
ఎన్ఐఐఒ సెమినార్ ‘స్వావలంబన్’ నుఉద్దేశించి జులై 18వ తేదీ న ప్రసంగించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 2022 జులై 18వ తేదీ నాడు సాయంత్రం పూట 4:30 గంటల వేళ లో న్యూ ఢిల్లీ లోని డాక్టర్ ఆంబేడ్ కర్ ఇంటర్ నేశనల్ సెంటర్ లో ఎన్ఐఐఒ (నావల్ ఇన్నొవేశన్ అండ్ ఇండైజెనైజేశన్ ఆర్గనైజేశన్) నిర్వహించే ఒక చర్చాసభ అయిన ‘స్వావలంబన్’ ను ఉద్దేశించి ప్రసంగించనున్నారు. రక్షణ రంగం లో స్వయం సమృద్ధి ని సాధించడం అనేది ఆత్మనిర్భర్ భారత్ లో ఒక ముఖ్య ఆధార స్తంభం అని చెప్పాలి. ఈ ప్రయాస ను ముందుకు తీసుకు పోయే క్రమం లో ప్రధాన మంత్రి ఈ కార్యక్రమం లో భాగం గా ‘స్ప్రింట్ చాలెంజెస్’ (SPRINT Challenges) ను ఆవిష్కరించనున్నారు. భారతదేశం యొక్క నౌకాదళం లో స్వదేశీ సాంకేతిక పరిజ్ఞ‌ానం వినియోగాన్ని పెంపుచేయడం దీని ఉద్దేశ్యం గా ఉంది. ‘ఆజాదీ కా అమృత్ మహోత్సవ్’ లో ఓ భాగం గా, డిఫెన్స్ ఇన్నొవేశన్ ఆర్గనైజేశన్ (డిఐఒ) తో కలసి భారతదేశం నౌకాదళం లో కనీసం 75 కొత్త దేశవాళీ సాంకేతిక పరిజ్ఞ‌ానాలను / ఉత్పత్తుల ను చేర్చాలి అని ఎన్ఐఐఒ ధ్యేయం గా పెట్టుకొంది. ఆ సహకార యుక్త ప్రాజెక్టు కు స్ప్రింట్ అని పేరు పెట్టారు. సపోర్టింగ్ పోల్– వాల్టింగ్ ఇన్ ఆర్ అండ్ డి త్రూ ఐడెక్స్, ఎన్ఐఐఒ అండ్ టిడిఎసి) (Supporting Pole-Vaulting in R&D through iDEX, NIIO and TDAC) ని సంకేతించే ఆంగ్ల అక్షరాలే SPRINT. రక్షణ రంగం లో స్వావలంబన ను సాధించడం కోసం భారతదేశం లోని పరిశ్రమ రంగాన్ని మరియు విద్య రంగాన్ని ఈ కారక్రమం లో కలుపుకొని పోవడం అనేది చర్చాసభ ఉద్దేశ్యం గా ఉంది. రెండు రోజుల పాటు జులై 18వ మరియు 19వ తేదీ లలో సాగే ఈ చర్చాసభ రక్షణ రంగాని కి ఏయే ఉపాయాలను అందించాలి అనే అంశం పై ఒక చోటు లో చేరి ఆలోచన లు చేసి, తగిన సిఫారసుల ను ఇవ్వడం కోసం పరిశ్రమ రంగం, విద్య రంగం, సేవల రంగం మరియు ప్రభుత్వం యొక్క ప్రతినిధుల కు ఒక ఉమ్మడి వేదిక ను సమకూర్చనుంది. నూతన ఆవిష్కరణ లు, స్వదేశీకరణ, ఆయుధాలు మరియు విమానయానం సంబధిత విషయాల పైన ప్రత్యేకం గా సమావేశాల ను నిర్వహించడం జరుగుతుంది. సెమినార్ లో రెండో రోజు న ప్రభుత్వం యొక్క ‘సాగర్’ (సెక్యూరిటీ అండ్ గ్రోథ్ ఫార ఆల్ ఇన్ ద రీజియన్.. ఎస్ఎజిఎఆర్) దృష్టికోణాని కి అనుగుణం గా అవుట్ రీచ్ టు ద ఇండియన్ ఓశన్ రీజియన్ అనే అంశం పై చర్చ చోటు చేసుకోనుంది.
లోకమాన్య బాల గంగాధర్ తిలక్ 100 వ వర్ధంతి నాడు ఆయన కు శ్రద్ధాంజలి ని ఘటించిన ప్రధాన మంత్రి

లోకమాన్య బాల గంగాధర్ తిలక్ 100 వ వర్ధంతి నాడు ప్ర‌ధాన మంత్రి శ్రీ న‌రేంద్ర మోదీ ఆయన కు శ్రద్ధాంజలి ని ఘటించారు. ‘‘లోకమాన్య తిలక్ 100 వ వర్ధంతి సందర్భం లో భారతదేశం ఆయన కు ప్రణామాన్ని ఆచరిస్తున్నది. ఆయన లోని గ్రహణశక్తి, సాహసం, న్యాయ జ్ఞానం, ఇంకా స్వరాజ్ ను గురించిన ఆలోచనలు.. ఇవి మనకు నిరంతరాయం గా ప్రేరణ ను అందిస్తూ ఉన్నాయి’’ అని ఒక ట్వీట్ లో ప్రధాన మంత్రి పేర్కొన్నారు.
మాతృత్వ ప్ర‌యోజ‌నాల చ‌ట్టం, 1961 కి స‌వ‌ర‌ణ‌లు

మాతృత్వ ప్ర‌యోజ‌నాల చ‌ట్టం ,1961లో అవ‌స‌ర‌మైన స‌వ‌ర‌ణ‌ల‌తో మాతృత్వ ప్ర‌యోజ‌నాల (స‌వ‌ర‌ణ‌) బిల్లు, 2016ని పార్ల‌మెంటులో ప్ర‌వేశ‌పెట్టేందుకు మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. మాతృత్వ ప్ర‌యోజ‌నాల చ‌ట్టం, 1961 కింద గ‌ర్భవతులయిన మ‌హిళ‌ల ఉపాధిని ప‌రిర‌క్షించేందుకు తగు నియ‌మ‌నిబంధ‌న‌లు రూపొందించింది. ప్ర‌స‌వం అనంత‌రం పుట్టిన శిశువు సంర‌క్ష‌ణ బాధ్య‌త‌లు తీసుకునేందుకు ఉద్యోగానికి వెళ్ళ‌ని రోజుల‌న్నింటినీ పూర్తి వేత‌నం ఇచ్చే సెల‌వుగా ప‌రిగ‌ణించి మాతృత్వ‌పు ప్ర‌యోజ‌నం క‌ల్పించింది. 10 మంది, లేదా అంత‌కు మించిన ఉద్యోగులు ప‌ని చేసే సంస్థ‌ల‌న్నింటికీ ఈ చ‌ట్టం వ‌ర్తిస్తుంది. తాజాగా ఈ చ‌ట్టానికి ప్ర‌వేశ‌పెడుతున్న స‌వ‌ర‌ణ‌ల వ‌ల్ల వ్య‌వ‌స్థీకృత రంగంలో ప‌ని చేస్తున్న సుమారు 1.8 మిలియ‌న్ మందికి ప్ర‌యోజ‌నం చేకూరుతుంది. మాతృత్వ ప్ర‌యోజ‌నాల చ‌ట్టం, 1961 కి చేయ తలపెట్టిన స‌వ‌ర‌ణ‌లు ఈ కింది విధంగా ఉన్నాయి : • ఇద్ద‌రు పిల్ల‌ల వ‌ర‌కు మాతృత్వ ప్ర‌యోజ‌నం కింద ఇచ్చే సెల‌వు 12 వారాల నుండి 26 వారాల‌కు పెంపు; ఇద్ద‌రు క‌న్నా ఎక్కువ మంది పిల్ల‌ల విష‌యంలో మాతృత్వ‌పు సెల‌వు 12 వారాల‌కు ప‌రిమితం. • ‘పిల్ల‌ల‌ను ద‌త్త‌త తీసుకున్న’ లేదా ‘ఇత‌రులకు గ‌ర్భం అద్దెకిచ్చి వారి పిల్ల‌ల‌ను మోస్తున్న’ త‌ల్లుల‌కు 12 వారాల మాతృత్వ‌పు సెల‌వు. • ఇంటి వద్దే ఉండి ప‌ని చేసే సౌకర్యం (వ‌ర్క్ ఫ్రం హోమ్). • 50 మంది, అంతకు పైబ‌డిన ఉద్యోగులు ప‌ని చేస్తున్న సంస్థ‌లలో బాలల‌ సంర‌క్ష‌ణ కేంద్రాలు (క్రెశె) ఏర్పాటు. న్యాయ‌బ‌ద్ధ‌త‌: • పిల్ల‌ల ప‌రిప‌క్వ‌త‌, అభివృద్ధికి శైశ‌వ ద‌శ‌లో త‌ల్లుల శ్ర‌ద్ధ చాలా అవ‌స‌రం. • 44వ, 45వ, 46వ భారతీయ కార్మిక స‌మ్మేళ‌నాలలో ప్రసూతి సెల‌వు ప్రయోజనాలను 24 వారాల‌కు పెంచాల‌ని సిఫార‌సు చేశారు. • మాతృత్వ‌పు ప్ర‌యోజ‌నాల‌ను 8 నెల‌ల‌కు పెంచాల‌ని మ‌హిళా, శిశు అభివృద్ధి శాఖ ప్ర‌తిపాదించింది. • మాతృత్వ‌పు సెల‌వు పెంపునకు సంబంధించిన ప్రతిపాదనకు త్రైపాక్షిక సంప్రదింపులలో సంబంధిత వర్గాలు అన్నీ తమ మ‌ద్ద‌తును తెలియజేశాయి.